CELEX: 32021D0844
Language: hr
Date: 2021-05-26 00:00:00
Title: Provedbena odluka Komisije (EU) 2021/844 оd 26. svibnja 2021. o završetku antisubvencijskog postupka u vezi s uvozom određenih toplovaljanih plosnatih proizvoda od željeza, nelegiranog čelika ili ostalih legiranih čelika podrijetlom iz Turske

27.5.2021   
               
               
                  HR
               
               
                  Službeni list Europske unije
               
               
                  L 186/26
               
            
         PROVEDBENA ODLUKA KOMISIJE (EU) 2021/844
         оd 26. svibnja 2021.
         o završetku antisubvencijskog postupka u vezi s uvozom određenih toplovaljanih plosnatih proizvoda od željeza, nelegiranog čelika ili ostalih legiranih čelika podrijetlom iz Turske
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/1037 Europskog parlamenta i Vijeća od 8. lipnja 2016. o zaštiti od subvencioniranog uvoza iz zemalja koje nisu članice Europske unije (1), a posebno njezin članak 14. stavak 1.,
         budući da:
         1.   POSTUPAK
         
         
                     (1)
                  
                  
                     Europska komisija („Komisija”) pokrenula je 12. lipnja 2020. antisubvencijski ispitni postupak u vezi s uvozom određenih toplovaljanih plosnatih proizvoda od željeza, nelegiranog čelika ili ostalih legiranih čelika („proizvod iz ispitnog postupka”) podrijetlom iz Turske. Komisija je Obavijest o pokretanju postupka objavila u Službenom listu Europske unije („Obavijest o pokretanju postupka”) (2).
                  
               
                     (2)
                  
                  
                     Proizvod iz ispitnog postupka su određeni plosnati valjani proizvodi od željeza, nelegiranog čelika ili ostalih legiranih čelika, neovisno jesu li u kolutima ili ne (uključujući proizvode koji su odrezani na određenu dužinu i „uske trake”), samo toplovaljani i dalje neobrađeni, neplatirani niti prevučeni, podrijetlom iz Turske.
                     Ovim ispitnim postupkom nisu obuhvaćeni sljedeći proizvodi:
                     
                                 —
                              
                              
                                 proizvodi od nehrđajućeg čelika i silicijskog elektročelika s orijentiranim kristalima;
                              
                           
                                 —
                              
                              
                                 proizvodi od alatnog čelika i brzoreznog čelika;
                              
                           
                                 —
                              
                              
                                 proizvodi, koji nisu u kolutima, bez reljefnih uzoraka, debljine veće od 10 mm i širine 600 mm ili veće; i
                              
                           
                                 —
                              
                              
                                 proizvodi, koji nisu u kolutima, bez reljefnih uzoraka, debljine veće od 4,75 mm ili veće, no ne veće od 10 mm, te širine 2 050 mm ili veće.
                              
                           
               
                     (3)
                  
                  
                     Ispitni postupak pokrenut je nakon pritužbe koju je podnijela Europska federacija proizvođača željeza i čelika („Eurofer” ili „podnositelj pritužbe”) u ime proizvođača koji čine više od 25 % ukupne proizvodnje proizvoda iz ispitnog postupka u Uniji. Pritužba je sadržavala dokaze o subvencioniranju i posljedičnoj šteti koji su bili dostatni da se opravda pokretanje ispitnog postupka.
                  
               
                     (4)
                  
                  
                     Komisija je u Obavijesti o pokretanju postupka pozvala zainteresirane strane da joj se obrate radi sudjelovanja u ispitnom postupku. Osim toga, Komisija je o pokretanju ispitnog postupka obavijestila podnositelje pritužbe, druge poznate proizvođače iz Unije, poznate proizvođače izvoznike i turska tijela, poznate uvoznike, dobavljače, korisnike i trgovce te udruženja za koja se zna da se postupak na njih odnosi te ih je pozvala na sudjelovanje.
                  
               
                     (5)
                  
                  
                     Sve zainteresirane strane imale su priliku dostaviti primjedbe na pokretanje ispitnog postupka i zatražiti saslušanje pred Komisijom i/ili službenikom za saslušanje u trgovinskim postupcima u roku utvrđenom u obavijesti o pokretanju postupka.
                  
               2.   Povlačenje pritužbe i završetak postupka
         
         
                     (6)
                  
                  
                     Podnositelj pritužbe obavijestio je Komisiju 24. ožujka 2021. da je povukao pritužbu.
                  
               
                     (7)
                  
                  
                     Na temelju članka 14. stavka 1. Uredbe (EU) 2016/1037 postupak se može završiti ako se pritužba povuče, osim ako je završetak protivan interesu Unije.
                  
               
                     (8)
                  
                  
                     Ispitnim postupkom nisu otkriveni nikakvi razlozi zbog kojih bi nastavak predmeta bio u interesu Unije.
                  
               
                     (9)
                  
                  
                     Komisija je stoga zaključila da bi antisubvencijski postupak u vezi s uvozom određenih toplovaljanih plosnatih proizvoda od željeza, nelegiranog čelika ili ostalih legiranih čelika podrijetlom iz Turske trebalo završiti bez uvođenja mjera.
                  
               
                     (10)
                  
                  
                     Zainteresirane strane obaviještene su o tome te su imale priliku dostaviti primjedbe. Nisu primljene nikakve primjedbe.
                  
               
                     (11)
                  
                  
                     Ova je Odluka u skladu s mišljenjem Odbora uspostavljenog člankom 15. stavkom 1. Uredbe (EU) 2016/1036 Europskog parlamenta i Vijeća (3),
                  
               DONIJELA JE OVU ODLUKU:
         
            Članak 1.
            Završava se antisubvencijski postupak u vezi s uvozom plosnatih valjanih proizvoda od željeza, nelegiranog čelika ili ostalih legiranih čelika, neovisno jesu li u kolutima ili ne (uključujući proizvode koji su odrezani na određenu dužinu i „uske trake”), samo toplovaljanih i dalje neobrađenih, neplatiranih niti prevučenih, koji su trenutačno razvrstani u oznake KN 7208 10 00, 7208 25 00, 7208 26 00, 7208 27 00, 7208 36 00, 7208 37 00, 7208 38 00, 7208 39 00, 7208 40 00, 7208 52 10, 7208 52 99, 7208 53 10, 7208 53 90, 7208 54 00, 7211 13 00, 7211 14 00, 7211 19 00, ex 7225 19 10 (oznaka TARIC 7225191090), 7225 30 90, ex 7225 40 60 (oznaka TARIC 7225406090), 7225 40 90, ex 7226 19 10 (oznaka TARIC 7226191090), 7226 91 91 i 7226 91 99, podrijetlom iz Turske.
         
         
            Članak 2.
            Ova Odluka stupa na snagu sljedećeg dana od dana objave u Službenom listu Europske unije.
         
         
            Sastavljeno u Bruxellesu 26. svibnja 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 176, 30.6.2016., str. 55.
         
         
            (2)  Obavijest o pokretanju antisubvencijskog postupka u vezi s uvozom određenih toplovaljanih plosnatih proizvoda od željeza, nelegiranog čelika ili drugog legiranog čelika podrijetlom iz Turske (SL C 197, 12.6.2020., str. 4.).
         
            (3)  Uredba (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (SL L 176, 30.6.2016., str. 21.).